**Леся Віктараўна Цурэнка** (нар. 30 мая 1989, Уладзімірэц, СССР) — украінская тэнісістка; пераможца чатырох турніраў WTA у адзіночным разрадзе.

Біяграфія
---------

Адна з дзвюх дачок Віктара і Ларысы Цурэнка. Бацька калісьці працаваў у міжнародных арганізацыях, звязаных з атамнай энергетыкай, а маці была эканамістам. Старэйшая сястра Аксана працуе адвакатам.

Нарадзілася ў паселішчы гарадскога тыпу Уладзімірэц Ровенскай вобласці, Украіна. Пачала гуляць у тэніс у шэсць гадоў, пры падтрымцы бацькоў.

Улюбёны ўдар — бэкхенд.

Спартыўная кар’ера
------------------

### Пачатак кар’еры

Цурэнка пачала прафесійную кар’еру ў 2007 годзе. У верасні таго года яна ўпершыню выйшла ў фінал у адзіночным і парным разрадах на турнірах з цыклу ITF, зрабіўшы гэта на 10-тысячніку ў Баку. Першы тытул украінка выйграла ў маі на 10-тысячніку ITF у Адане. У верасні 2008 года яна ўпершыню перамагла ў парных спаборніцтвах на 25-тысячніку ў Алфен-ан-дэн-Рэйне, а ў кастрычніку таксама ў парах выйграла 50-тысячнік у Падольску. У маі 2009 года Цурэнка выйграла ў пары з брытанкай Наомі Кавадэй яшчэ больш статусны турнір з цыклу ITF, перамогшы на 100-тысячніку ў Яханесбургу. У верасні яна дэбютавала ў асноўных спаборніцтвах WTA-туру, прабіўшыся праз кваліфікацыю на турнір у Ташкенце.

У студзені 2011 года Цурэнка, прайшоўшы тры раунды кваліфікацыйнага адбору Адкрытага чэмпіянату Аўстраліі, упершыню згуляла ў асноўнай сетцы турніру серыі Вялікага шлема і змагла даграць да другога раўнда. У лютым яна ўпершыню згуляла за зборную Украіны ў розыгрышы Кубку Федэрацыі. У 2011 годзе Леся ввйграла тры турніры цыклу ITF.

У лютым 2012 года Цурэнка ўпершыню выйшла ў чвэрцьфінал турніру WTA, трапіўшы ў гэту стадыю на зальным турніры ў Мемфісе. У маі ў сусветным рэйтынгу яна ўпершыню здолела трапіць у топ-100.

### 2013—2016

Цурэнка на Адкрытым чэмпіянаце Францыі 2015 года
На старце сезона 2013 года Цурэнка ў якасці лакі-лузера здолела трапіць на турнір у Брысбене, дзе дайграла да паўфіналу. На Адкрыты чэмпіянат Аўстраліі яна прабілася праз кваліфікацыю і змагла выйграць два матчы, прайшоўшы ў трэці раўнд. У сакавіку Леся, таксама пачаўшы з кваліфікацыі, выйшла ў трэці раўнд прэстыжнага Прэм’ер-турніру ў Індыян-Уэллсе. У чэрвені яна згуляла ў чвэрцьфінал на траве в Хертогенбосе. Агулам сезон украінская спартсменка правяла даволі роўна. Усяго ў тым годзе Леся правяла 53 сустрэчы, 26 з якіх — выйграла, а ў 27 — саступіла. У рэйтынгу яна стабільна заняла пазіцыю ў другой палове першай сотні.

У 2014 годзе яе рэзультаты нязначна пагоршыліся. Не заўсёды па рэйтынгу яна трапляла на турніры асноўнага туру. У жніўні Цурэнка згуляла ў фінале 100-тысячніка ITF у Ванкуверы. У верасні, пачаўшы свой шлях з кваліфікацыі, здолела дайграць да паўфінале турніру ў Ташкенце.

У 2015 годзе Цурэнка сур’ёзна дадала. У сакавіку на турніры вышэйшай катэгорыі з серыі Прэм’ер яна здолела выйсці ў чвэрцьфінал і з улікам матчаў кваліфікацыі атрымала шэсць перамог запар. У другім раўндзе таго турніру ўпершыню ў кар’еры перамагла тэнісістку з топ-10, перамогшы Андрэю Петкавіч. У чацвёртым раўндзе яна дадала да гэтага выйграш у № 7 рэйтынгу Эжэні Бушар. У ліпені яна здабыла сваю першую перамогу ў WTA-туры. Цурэнка здолела перамагчы на турніры ў Стамбуле, прайграўшы на шляху да фіналу толькі адзін сэт, і ў фінале якога перайграла Урсулу Радваньскую — 7:5, 6:1.

У жніўні 2015 года Цурэнка на Прэм’ер-турніре ў Таронта здолела, пачаўшы з кваліфікацыі, дайсці да чвэрцьфіналу, на шляху да якога перайграла ў другім раўндзе № 9 сусветнага рэйтынгу Гарбінью Мугурусу. На турніры ў Нью-Хейвене яна дамаглася выхаду ў паўфінал. Наступны паўфінал яна згуляла ўжо ў кастрычніку на турніры ў Маскве. За год яна дадала больш за 60 пазіцый у рэйтынгу і заняла па выніках 2015 года 33-яе месца.

У 2016 годзе першы раз да чвэрцьфіналу дасталася ў маі на турніры ў Нюрнбергу. На Адкрытым чэмпіянаце ЗША ўкраінка здолела выйсці ў чацвёрты раўнд. У верасні яна выйграла другі турнір у туры, здабыўшы перамогу на турніры ў Гуанчжоу. У фінале перамагла Алену Янкавіч 6:4, 3:6, 6:4. Пасля гэтага выйшла ў чвэрцьфінал на турніры ў Ташкенце.

### 2017—2020

Цурэнка на Уімблданскім турніры 2017 года
На першым для сябе турніры ў Хобарце сезона 2017 года Цурэнка здолела выйсці ў паўфінал, але не згуляла гэты матч, зняўшыся з турніру. На пачатку сакавіка адбылася яе трэцяя перамога на турніры WTA. Яна выйграла турнір у мексіканскім горадзе Акапулька. Характэрна, што падчас турніру суперніцы Цурэнка двойчы адмаўляліся ад працягнення сустрэчы. У фінале Цурэнка перайграла францужанку Крысціну Младэнавіч — 6:1, 7:5. Пасля гэтай перамогі ва ўкраінкі адбылося сур’ёзнае падзенне і яна прайграла сем матчаў запар. На Адкрытым чэмпіянаце Францыі яна змагла выйграць два матчы запар і ўпершыню прайсці ў трэці раўнд на гэтым турніры.

Перайшоўшы ў чэрвені 2017 года на траву, Цурэнка выйшла ў паўфінал турніру ў Хертагенбасе. На Уімблданскім турніры, як і на Ралан Гарос, яна ўпершыню згуляла ў трэцім раўндзе. Найлепшым вынікам у летняй хардавай частцы сезона для яе стаў выхад у чвэрцьфінал турніру ў Станфардзе. Да канца сезона яшчэ раз змагла выйсці ў 1/4 фіналу — у кастрычніку на турніры ў Маскве.

У студзені 2018 года Цурэнка паўтарыла паўфінал мінулага года на турніры ў Хобарце, дзе саступіла румынскай тэнісістцы Міхаэле Бузарнеску. На пачатку сакавіка яна змагла абараніць свой тытул на турніры ў Акапулька. Цурэнка прайграла толькі адзін сэт за ўвесь турнір у фінале, у якім перамагла Штэфані Фёгеле з лікам 5:7, 7:6(2), 6:2. Пасля таго, як турнір пераехаў на хард у 2014 годзе, Леся Цурэнка стала першай у гісторыі спаборніцтваў тэнісісткай, якая стала яго пераможцай двойчы запар. Да Адкрытага чэмпіянату Францыі яна выступала няўдала, а на кортах Ралан Гарос змагла палепшыць сваё дасягненне для гэтага турніру і прайшла ў чацвёрты раўнд.

У чэрвені 2018 года Цурэнка прайшла ў чвэрцьфінал турніру на траве ў Бірмінгеме. У жніўні на Прэм’ер-турніры ў Цынцынаці яна змагла выйсці ў чвэрцьфінал і перайграць у другім раўндзе № 9 у свеце Гарбінью Мугурусу. На Адкрытым чэмпіянаце ЗША яна ўпершыню змагла выйсці ў чвэрцьфінал турніру серыі Вялікага шлема. У ходзе турніру Цурэнка змагла перамагчы Алісан ван Эйтванк, другую ракетку свету Караліну Вазняцкі, Кацярыну Сінякову і Маркету Вандроўшаву. У 1/4 фіналу яна прайграла выніковай пераможцы турніру Наомі Осацы. Рэзультат, дасягнуты ў ЗША, дазволіў украінскай тэнісістцы падняцца ў топ-30.

На старце сезона 2019 года Цурэнка на турніры ў Брысбене здолела прабіцца ў фінал. У вырашальным матчы ў трох сэтах яна саступіла чэшскай тэнісістцы Караліне Плішкавай — 6:4, 5:7, 2:6. У паўфінале яна змагла перайграць № 5 у свеце Наомі Осаку — 6:2, 6:4. У сярэдзіне лютага Цурэнка дасягнула найвышэйшай пазіцыі ў рэйтынгу, заняўшы 23-е месца. У маі на Ралан Гарос яна дайшла да трэцяга раўнда. Цалкам сезон яна дайграць не змагла, атрымаўшы траўму локця, Цурэнка не гуляла са жніўня да канца года.

Вяртанне на корт адбылося ўжо ў 2020 годзе. Набіраючы гульнявую практыку, Цурэнка выступала ў тым ліку на турнірах з цыклу ITF і ў лютым згуляла ў фінале 100-тысячніка ў Каіры.

Выніковае месца ў рэйтынгу WTA паводле гадоў
--------------------------------------------

|  |  |  |
| --- | --- | --- |
| **Год** | **Адзіночнырэйтынг** | **Парнырэйтынг** |
| 2022 | 130 |  |
| 2021 | 119 | 806 |
| 2020 | 146 | 145 |
| 2019 | 70 | 142 |
| 2018 | **27** | 337 |
| 2017 | 42 | 164 |
| 2016 | 58 | 1 119 |
| 2015 | 33 | 354 |
| 2014 | 96 | 525 |
| 2013 | 70 |  |
| 2012 | 102 | 484 |
| 2011 | 120 | 213 |
| 2010 | 184 | 142 |
| 2009 | 265 | **127** |
| 2008 | 353 | 280 |
| 2007 | 663 | 844 |
|

Выступленні на турнірах
-----------------------



Выступленні ў адзіночным разрадзе

### Фіналы турніраў WTA ў адзіночным разрадзе (6)

#### Перамогі (4)

| Легенда: |
| --- |
| Турніры Вялікага шлема (0\*) |
| Алімпіяда (0) |
| Выніковы турнір WTA (0) |
| Premier Mandatory / WTA 1000 Mandatory (0) |
| Premier 5 / WTA 1000 (0) |
| Premier / WTA 500 (0) |
| International / WTA 250 (4) |

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (4\*) | Зал (0) |
| Грунт (0) |
| Трава (0) | Адкрытае паветра (4) |
| Дыван (0) |

\* колькасць перамог у адзіночным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 26 ліпеня 2015 | Стамбул, Турцыя | Хард | Польшча Урсула Радваньская | 7-5 6-1 |
| 2. | 24 верасня 2016 | Гуанчжоу, Кітай | Хард | Сербія Алена Янкавіч | 6-4 3-6 6-4 |
| 3. | 4 сакавіка 2017 | Акапулька, Мексіка | Хард | Францыя Крысціна Младэнавіч | 6-1 7-5 |
| 4. | 3 сакавіка 2018 | Акапулька, Мексіка (2) | Хард | Швейцарыя Штэфані Фёгеле | 5-7 7-6(2) 6-2 |

#### Паражэнні (2)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 6 студзеня 2019 | Брысбен, Аўстралія | Хард | Чэхія Караліна Плішкава | 6-4 5-7 2-6 |
| 2. | 5 лютага 2023 | Хуахін, Тайланд | Хард | Кітай Чжу Лінь | 4-6 4-6 |

### Фіналы турніраў ITF у адзіночным разрадзе (13)

#### Перамогі (6)

| Легенда: |
| --- |
| 100.000 USD (0+1\*) |
| 80.000 (75.000\*\*) USD (0) |
| 60.000 (50.000\*\*) USD (0+3) |
| 25.000 USD (4+4) |
| 15.000 (10.000\*\*) USD (2) |

\*\* прызавы фонд да 2017 года

| Тытулы папакрыццях | Тытулы па месцыправядзенняматчаў турніру |
| --- | --- |
| Хард (3+4\*) | Зал (4+3) |
| Грунт (2+2) |
| Трава (0) | Адкрытае паветра (2+5) |
| Дыван (1+2) |

\* колькасць перамог у адзіночным разрадзе + колькасць перамог у парным разрадзе.

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 4 мая 2008 | Адана, Турцыя | Грунт | Бразілія Вівіян Сеньіні | 4-6 6-1 6-1 |
| 2. | 19 кастрычніка 2008 | Харкаў, Украіна | Дыван(i) | Расія Эліна Гасанава | 6-3 6-1 |
| 3. | 13 лістапада 2010 | Мінск, Беларусь | Хард(i) | Нідэрланды Рышэл Хогенкамп | 6-3 6-2 |
| 4. | 25 верасня 2011 | Тбілісі, Грузія | Грунт | Венгрыя Рэка-Луца Яні | 7-6(3) 6-3 |
| 5. | 6 лістапада 2011 | Стамбул, Турцыя | Хард(i) | Расія Ірына Храмачова | 6-1 7-5 |
| 6. | 20 лістапада 2011 | Браціслава, Славакія | Хард(i) | Чэхія Караліна Плішкава | 7-5 6-3 |

#### Паражэнні (7)

|  |  |  |  |  |  |
| --- | --- | --- | --- | --- | --- |
| **№** | **Дата** | **Турнір** | **Пакрыццё** | **Суперніца ў фінале** | **Лік** |
| 1. | 8 верасня 2007 | Баку, Азербайджан | Грунт | Грузія Цінацін Каўлашвілі | 3-6 4-6 |
| 2. | 14 лютага 2010 | Стакгольм, Швецыя | Хард(i) | Украіна Аксана Любцова | 4-6 5-7 |
| 3. | 7 сакавіка 2010 | Мінск, Беларусь | Хард(i) | Расія Ганна Лапушчанкова | 1-6 6-3 6-7(2) |
| 4. | 3 красавіка 2011 | Іпсуіч, Аўстралія | Хард(i) | Аўстралія Салі Пирс | 7-5 5-7 0-6 |
| 5. | 30 верасня 2012 | Тэлаві, Грузія | Грунт | Украіна Эліна Світоліна | 1-6 2-6 |
| 6. | 3 жніўня 2014 | Ванкувер, Канада | Хард | Аўстралія Ярміла Гайдашава | 6-3 2-6 6-7(3) |
| 7. | 16 лютага 2020 | Каір, Егіпет | Хард | Румынія Ірына-Камелія Бегу | 4-6 6-3 2-6 |


Выступленні ў парным разрадзе

### Фіналы турніраў ITF у парным разрадзе (16)

#### Перамогі (8)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 7 верасня 2008 | Алфен-ан-дэн-Рэйн, Нідэрланды | Грунт | Аргенціна Фларэнсія Малінера | Харватыя Дар’я ЮракСербія Ваіслава Лукіч | 4-6 7-5 [10-7] |
| 2. | 19 верасня 2008 | Каршы, Узбекістан | Хард | Беларусь Іма Богуш | Узбекістан Альбіна ХабібулінаУзбекістан Аляксандра Калеснічэнка | 6-3 6-1 |
| 3. | 25 кастрычніка 2008 | Падольск, Расія | Дыван(i) | Расія Анастасія Палтарацкая | Беларусь Іма БогушБеларусь Дар’я Кустава | 7-6(7) 1-6 [10-3] |
| 4. | 5 красавіка 2009 | Ханты-Мансійск, Расія | Дыван(i) | Беларусь Ксенія Мілеўская | Грузія Аксана КалашнікаваРасія Валерыя Савіных | 6-2 6-3 |
| 5. | 3 мая 2009 | Яханесбург, ПАР | Хард | Вялікабрытанія Наомі Кавадэй | Славакія Крысціна КучаваЛатвія Анастасія Севастава | 6-2 2-6 [11-9] |
| 6. | 22 мая 2009 | Харкаў, Украіна | Грунт | Беларусь Ксенія Мілеўская | Украіна Людміла КічанокУкраіна Надзея Кічанок | 6-4 6-4 |
| 7. | 12 лютага 2010 | Стакгольм, Швецыя | Хард(i) | Беларусь Ксенія Мілеўская | Аўстрыя Нікола ХофманаваАўстрыя Іван Мойсбургер | 6-4 7-5 |
| 8. | 14 жніўня 2010 | Казань, Расія | Хард | Беларусь Кацярына Дзегалевіч | Узбекістан Альбіна ХабібулінаКыргызстан Ксенія Палкіна | 6-2 6-3 |

#### Паражэнні (8)

|  |  |  |  |  |  |  |
| --- | --- | --- | --- | --- | --- | --- |
| **№** | **Дата** | **Турнір** | **Пакрыццё** | **Партнёрка** | **Суперніцы ў фінале** | **Лік** |
| 1. | 7 верасня 2007 | Баку, Азербайджан | Грунт | Украіна Кацярына Ергіна | Расія Васіліса ДавыдаваРасія Аўгуста Цыбышава | 5-7 6-4 [7-10] |
| 2. | 27 чэрвеня 2008 | Брэда, Нідэрланды | Грунт | Беларусь Іма Богуш | Нідэрланды Даніэла ХармсенНідэрланды Рэнэ Рэйнхард | Без гульні |
| 3. | 25 ліпеня 2008 | Харкаў, Украіна | Грунт | Украіна Крысціна Антанійчук | Румынія Міхаэла БузарнескуГрузія Аксана Калашнікава | 1-6 4-6 |
| 4. | 15 лістапада 2008 | Мінск, Беларусь | Хард(i) | Расія Анастасія Палтарацкая | Расія Аліса КлейбанаваБеларусь Таццяна Пучак | 1-6 2-6 |
| 5. | 9 мая 2010 | Джунія, Ліван | Грунт | Беларусь Ксенія Мілеўская | Чэхія Петра ЦыткоўскаяЧэхія Рыната Ворачава | 4-6 2-6 |
| 6. | 5 чэрвеня 2010 | Брно, Чэхія | Грунт | Беларусь Дар’я Кустава | Германія Кармен КлашкаГерманія Лаура Зігемунд | Без гульні |
| 7. | 7 сакавіка 2011 | Прага, Чэхія | Хард | Украіна Вольга Саўчук | Беларусь Дар’я КуставаРасія Арына Радыёнава | 6-2 1-6 [7-10] |
| 8. | 1 красавіка 2012 | Оспры, ЗША | Грунт | Расія Аляксандра Панова | Злучаныя Штаты Амерыкі Ліндсей Лі-УотэрсЗлучаныя Штаты Амерыкі Меган Мултан-Леві | 6-2 4-6 [7-10] |

Гісторыя выступленняў на турнірах
---------------------------------

*Станам на 10 красавіка 2020 года*

*Для таго, каб прадухіліць блытаніну і падвойванне ліку, інфармацыя ў гэтай табліцы карэктуецца толькі па сканчэнні ўдзелу там дадзенага гульца.*



Адзіночныя турніры

| Турнір | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | Вынік | В/П закар’еру |
| --- | --- | --- | --- | --- | --- | --- | --- | --- | --- | --- | --- | --- | --- |
| **Турніры Вялікага Шлема** |
| Адкрыты чэмпіянат Аўстраліі | - | 2Р | 2Р | 3Р | 1Р | 1Р | 1Р | 1Р | 2Р | 2Р | 1Р | **0 / 10** | 6-10 |
| Адкрыты чэмпіянат Францыі | К | К | 1Р | 1Р | К | 1Р | 1Р | 3Р | 4Р | 3Р |  | **0 / 7** | 7-7 |
| Уімблданскі турнір | К | 1Р | 1Р | 2Р | 2Р | 2Р | 1Р | 3Р | 2Р | 1Р |  | **0 / 9** | 6-9 |
| Адкрыты чэмпіянат ЗША | К | К | 1Р | 1Р | 1Р | 2Р | 4Р | 1Р | 1/4 | - |  | **0 / 7** | 8-7 |
| Вынік | 0 / 0 | 0 / 2 | 0 / 4 | 0 / 4 | 0 / 3 | 0 / 4 | 0 / 4 | 0 / 4 | 0 / 4 | 0 / 3 | 0 / 1 | 0 / 33 |  |
| В/П у сезоне | 0-0 | 1-2 | 1-4 | 3-4 | 1-3 | 2-4 | 3-4 | 4-4 | 9-4 | 3-3 | 0-1 |  | 27-33 |

**К** — пройгрыш у кваліфікацыйным турніры.

Крыніцы
-------

1. 1 2 3 4 5  WTA website<a href='https://wikidata.org/wiki/Track:Q14580067'></a>
2. ↑  Біяграфія на сайце WTA
3. 1 2 3  Пачала турнір з кваліфікацыі.

Спасылкі
--------

|  |  |
| --- | --- |
| commons: | Леся Віктараўна Цурэнка на Вікісховішчы |

* Профіль на сайце WTA Tour (англ.)
* Профіль на сайце ITF (англ.)
* Профіль на сайце Кубка Федэрацыі (англ.)
* Фан-сайт

|  |  |
| --- | --- |
| ⚙️   У сацыяльных сетках | X |
| Фота, відэа і аўдыё | Instagram |
| Тэматычныя сайты | ITF · ITF · Уімблдан |